open-index/open-wikipedia-markdown huggingface dataset:
Commedia dell'arte

[thumb|Talianska skupina potulných hercov na obraze [Antoine Watteau|Antoina Watteau.]]
**Commedia dell’arte** (CDA) je druh ľudového, profesionálneho divadla v Taliansku. Presný dátum vzniku nie je známy, ale k jej rozšíreniu došlo v polovici 16. storočia a existovala až do 18. storočia. Hrala sa v miestnom nárečí a preto bola široko zrozumiteľná a aktuálna. Základom je improvizácia (text nebol vopred daný, existuje len kostra príbehu, na základe ktorej sa improvizuje) a pevné herecké typy (herec hral celý život tú istú postavu, ktorá mala svoj kostým, masku a charakter). Každý herec musel byť výborný tanečník, akrobat a rozprávač. Herci používali obľúbené repliky a hojne inscenovali dramatické akcie. Pre úspech tohto divadla bola najpodstatnejšia súhra kolektívu, ktorá vychádzala zo sebadisciplíny hercov. 

Commedia dell'arte sa síce neujala ako reprezentačný typ divadla, ale mala vplyv na Goldoniho a Molièra, ktorí priviedli improvizáciu do písaných textov a ďalej využili aj typovosť postáv (ich postavy mali jednu základnú vlastnosť, okolo ktorej sa točí všetko ostatné). 

Súbory kočovali po celej Európe, najväčší ohlas mala *commedia dell´arte* vo Francúzsku. 

## Postavy
Nebolo dôležité prostredie, v ktorom sa hralo, dôležité boli postavy a kostýmy. Išlo o komédiu ľudských typov, ktoré boli stále a nemenné. Napr. sluhovia (*zanni*) – *Brighella* a *Arlecchino* – vytvárali zápletku a posúvali príbeh dopredu; starci (*vecchi*) – *Dottore* (karikatúra lekára alebo právnika, učenca z Bologne) a *Pantalone* (kupec) sa stali obeťami posmeškov a žartov. Ďalšími postavami boli *Capitano* – chvastúnsky vojak, ktorý mal vždy úspech u žien; smutný a melancholický *Pierrot, Harlekýn,* slúžka *Kolombina,* právnik *Dottore, Kapitán,* kupliarka *Ruffiana* a zamilovaní s rôznymi menami a ďalšie.

## Zánik
V 18. storočí postupne zanikalo. Negatívom Commedia dell'arte sa stala postupná repetitívnosť, prestala vychádzať z potrieb spoločnosti a nakoniec ju nahradili iné formy umenia. Jej dedičstvo dnes žije v cirkuse, pantomíme, balete a avantgardných divadlách. 

Kategória:Divadlo
Kategória:Kultúra v Taliansku
Concerto for Group and Orchestra

***Concerto for Group and Orchestra*** je prvý koncertný album britskej hardrockovej skupiny Deep Purple. V USA vyšiel v decembri 1969 a v UK o mesiac neskôr.

## Charakteristika albumu

Snahy o prepojenie soundu rockovej kapely a symfonického orchestra boli na prelome šesťdesiatych a sedemdesiatych rokov minulého storočia pomerne dosť populárne.

Do tejto módy zapadá aj album *Concerto for Group and Orchestra*. Prináša koncepčné dielo klávesistu a skladateľa Jona Lorda naživo zaznamenané 24. septembra 1969 v londýnskej Royal Albert Hall. Ide o zaujímavú, hudobne však nie veľmi prevratnú kompozíciu. Možnosti rockovej kapely a orchestra sú využívané až príliš oddelene, namiesto toho, aby vytvárali vzájomne dokonale prepojený kompaktný celok. To zanecháva nahrávku skôr v polohe veľmi vydareného hudobného experimentu. Fedor Frešo: *Slávnu LP Deep Purple s kráľovským filharmonickým orchestrom sme úprimne chceli prijať ako vážnu hodenú rukavicu, ale pri počúvaní sme pociťovali rozpaky a napokon sme sa zhodli, že to bolo vlastne jedno veľké trápenie.*

## Skladby

### Originálna verzia
# „First movement: moderato allegro“ (Jon Lord) 
# „Second movement: andante“ (Jon Lord, text: Ian Gillan) (na originálnej LP verzii je rozdelená )
# „Third movement: vivace presto“ (Jon Lord) 

### CD verzia ([[1991]])
# „Wring that Neck“ (Ritchie Blackmore/Jon Lord/Nick Simper/Ian Paice) - 12:51
# „Child in time“ (Ritchie Blackmore/Ian Gillan/Roger Glover/Jon Lord/Ian Paice) - 12:27
# „Concerto for Group and Orchestra - First movement: moderato allegro“ (Jon Lord) - 19:06
# „Concerto for Group and Orchestra - Second movement: andante“ (Jonj Lord, text: Ian Gillan) - 19:01
# „Concerto for Group and Orchestra - Third movement: vivace presto“ (Jon Lord) - 15:24

## Pozície v rebríčkoch

* 149. miesto v USA - (december 1969)
* 26. miesto v UK
* 22. miesto v Nemecku

## Tvorcovia

* Ritchie Blackmore - gitara
* Ian Gillan - spev
* Roger Glover - basgitara
* Jon Lord - klávesové nástroje 
* Ian Paice - bicie
* Royal Phillharmonic Orchestra pod dirigentskou taktovkou Malcolma Arnolda

Album bol nahratý s pomocou mobilného nahrávacieho štúdia De Lane Lea  pod vedením Dava Siddla a Martina Bircha.

## Referencie


## Externé odkazy
* Concerto for Group and Orchestra 

Kategória:Albumy Deep Purple
Kategória:Koncertné albumy z 1969
Tri sestry

**Tri sestry** () je názov divadelnej hry, ktorú napísal  v roku 1900 ruský spisovateľ Anton Pavlovič Čechov. Je to dráma v štyroch dejstvách. Prvýkrát boli *Tri sestry* inscenované v roku 1901. 

## Postavy

* **Andrej Sergejevič Prozorov**
* **Natália Ivanovna**, jeho snúbenica, neskôr jeho žena
* jeho tri sestry:
** **Oľga**
** **Máša**
** **Irina**
* **Fiodor Iľjič Kulygin**, gymnaziálny učiteľ, Mášin manžel
* **Alexandr Ignatievič Veršinin**, podplukovník, veliteľ miestnej divízie
* **Nikolaj Ľvovič Tuzenmach**, barón, poručík
* **Vasilij Vasilič Soľonyj**, kapitán
* **Ivan Romanovič Čebutykin**, lekár
* **Vladimír Karlovič Rode**, podporučík
* **Alexej Petrovič Fedotik**, podporučík
* **Ferapont**, sluha okresnej rady, starec
* **Anfusa**, pestúnka, osemdesiatročná starena
* **Muž** a **dievča**, potulní muzikanti

## Iné projekty

## Externé odkazy
* А. П. Чехов: Три сестры (ru), originálny text
* A. P. Chekhov: The Three Sisters (en), anglický preklad

Kategória:Divadelné hry Antona Čechova
David Bowie (album)

***David Bowie*** je eponymný debutový album britského hudobníka Davida Bowieho, vydaný 2. júna 1967 vo Veľkej Británii vydavateľstvom Deram Records.

## Zoznam skladieb
Autorom hudby a textov je David Bowie.
# „Uncle Arthur“ - 2:07
# „Sell Me A Coat“ - 2:58
# „Rubber Band“ - 2:17
# „Love You Till Thursday“ - 3:09
# „There Is A Happy Land“ - 3:11
# „We Are Hungry Man“ - 2:58
# „When I Live My Dream“ - 3:22
# „Little Bombardier“ - 3:24
# „Silly Boy Blue“ - 3:48
# „Come And Buy My Toys“ - 2:07
# „Join The Gang“ - 2:17
# „She's Got Medals“ - 2:23
# „Maid Of Bond Street“ - 1:43
# „Please Mr. Gravedigger“ - 2:43

## Hudobný personál
* David Bowie - spev a gitara
* Dek Fearnley - basová gitara
* Derek Boyes - organ
* John Eager - bicie

Kategória:Hudobné albumy z 1967
Kategória:Rockové hudobné albumy
Kategória:Debutové albumy
Kategória:Albumy Davida Bowieho
Štvornožce

**Štvornožce** (iné názvy: **tetrapódy** , **štvornohé stavovce** ; lat. *Tetrapoda, Stegocephali*) je skupina (označovaná ako stupeň, nadtrieda a podobne) stavovcov, ktorej zástupcovia sa vyznačujú dobre diferencovanými končatinami s prstami. 

Medzi štvornožce patria obojživelníky v (naj)širšom zmysle (t.j. primitívne formy štvornožcov a obojživelníky v užšom zmysle) a skupina blanovce (Amniota), ktorá zahŕňa plazy, vtáky a cicavce. Štvornožce sa prvýkrát objavili koncom devónu, pred asi 375 miliónmi rokov. Niektoré pozostatky prvotných štvornožčov nie sú dosť kompletné (najmä čo sa týka skamenelín končatín) na to, aby sa dalo spoľahlivo rozlíšiť, či už ide o štvornožca alebo len o vyspelú „rybu“, ktorá je na vývojovej ceste k štvornožcom. 

## Systematika
### Zaradenie
Z vývojového hľadiska štvonožce patria pod ryby lalokoplutvovce, lebo sa z nich vyvinuli. Z tradičných dôvodov sa však zaraďujú ako samostatná skupina čeľustnatcov.

### Vnútorná systematika
[stupeň] štvornožce (Tetrapoda):
* [trieda] obojživelníky (Amphibia) v najširšom zmysle (okrem skupiny Recumbirostra)
* blanovce/amnioty/vyššie stavovce (Amniota) - z vývojového hľadiska patria pod obojživelníky, bežne sa však zaraďujú takto odddelene

## Zdroje

## Iné projekty
Achajmenovci

**Achajmenovci** alebo **Achaimenovci** bola perzská dynastia, ktorá v dobe najväčšej slávy ovládala veľkú časť Blízkeho východu, Afriky (Egypt) a Európy (Trácia).

Zakladateľom dynastie bol Achajmenes (Hachámaniš) a prví predstavitelia vládli v srdci dnešného Iránu. Veľmocenskú politiku Achajmenovcov začal Kýros II. Starší (Veľký), ktorý zvrhol médskeho kráľa Astyaga (Ištumegu), ovládol Médiu a začal si podmaňovať Malú Áziu a ostatné územia na Blízkom východe. Najväčší rozsah dosiahla ríša za vlády Dareia I. (pochádzal z vedľajšej línie Achajmenovcov) a jeho syna Xerxa I. Dynastia skončila vládou Dareia III., ktorého porazil macedónsky kráľ Alexander III. Veľký. Na úteku ho zavraždili jeho satrapovia.

thumb|Iránsky kráľ Perzie Xerxes

## Zoznam perzských kráľov z rodu Achajmenovcov
* Achajmenes (Hachámaniš) (cca. 685 pred Kr. – cca.675 pred Kr.)
* Teipes (cca. 675 pred Kr. – cca.640 pred Kr.)
* Kýros I. (Kuruš) (cca. 640 pred Kr. – cca.600 pred Kr.)
* Kambýses I. (Kambudžija) (cca. 600 pred Kr. – cca.559 pred Kr.)
* Kýros II. Veľký (Kuruš) (cca. 559 pred Kr. – 529 pred Kr.)
* Kambýses II. (Kambudžija) (529 pred Kr. – 522 pred Kr.)
* Gaumáta (522 pred Kr.)
* Dareios I. (Dárajavauš) (521 pred Kr. – 486 pred Kr.)
* Xerxes I. (Chšájaršá) (485 pred Kr. – 465 pred Kr.)
* Artaxerxes I. (464 pred Kr. – 424 pred Kr.)
* Xerxes II. (424 pred Kr.)
* Sogdianos (424 pred Kr. – 423 pred Kr.)
* Dareios II. (423 pred Kr. – 405 pred Kr.)
* Artaxerxes II. Mnemon (404 pred Kr. – 359 pred Kr.)
* Artaxerxes III. Óchos (358 pred Kr. – 338 pred Kr.)
* Arses (337 pred Kr. – 336 pred Kr.)
* Dareios III. (335 pred Kr. – 331 pred Kr.)

## Bibliografia
* Encyklopedie starověkého Předního východu. Praha 1999
* Klíma, O., Sláva a pád starého Íránu, Praha 1977.
* Valachovič, P. - Habaj, M. Staroveké civilizácie. Chetiti a Peržania. Trnava 2014.
* Wiesehöfer, J., Das antike Persien, München/Zürich 1994.

## Pozri aj
* Alexander Veľký
* Arsakovci
* Sasánovci


Kategória:Vládcovia Perzie
Kategória:Dejiny Iránu
Kategória:Zoznamy vládcov
Kategória:Panovnícke rody
Deklinácia (astronómia)

**Deklinácia** (δ) je uhlová vzdialenosť hviezdy od svetového rovníka meraná pozdĺž deklinačnej kružnice hviezdy. Udáva sa v stupňoch od 0° do 90° kladne k severnému svetovému pólu, záporne k južnému svetovému pólu. Deklinácia je jedna z rovníkových súradníc hviezdy, podobne ako rektascenzia.

Kategória:Astronómia
Kategória:Sférická astronómia
Šuškovité teliesko

**Šuškovité teliesko** (íné názvy: **pineálny orgán, epifýza, šuška**, staršie: **šuškovité teleso**, neodborne: **tretie oko**, nesprávne [a po česky]: *šišinka*; lat. *glandula pinealis* alebo *corpus pineale*; gr. *epi-* = pri, *fyomai* = rásť) je žľaza s vnútorným vylučovaním. Je to výrastok medzimozgu.

Vytvára sa v nej hormón melatonín, ktorý je zodpovedný za inhibíciu tvorby pohlavných hormónov. Počas svetelnej časti dňa sa inhibuje tvorba melatonínu. V lete, počas dlhých dní je jeho tvorba znížená. Nedostatok svetla (napríklad v zime) môže spôsobovať horšiu náladu až depresiu.

Kategória:Endokrinný systém
Pohlavná žľaza

**Pohlavné žľazy** sú žľazy s vnútorným vylučovaním, ktoré vylučujú hormóny pôsobiace na vznik druhotných pohlavných znakov (napr. vzhľadové odlišnosti muža a ženy), prípadne u žien riadia menštruačný cyklus.

## Mužské pohlavné žľazy
U mužov sú to semenníky (a v nich intersticiálne bunky), ktoré zodpovedajú za tvorbu mužských pohlavných hormónov – androgénov (najdôležitejší je testosterón). Podporujú pohlavnú aktivitu, rast pohlavných orgánov, vývin a udržiavanie sekundárnych pohlavných znakov (napríklad rast ochlpenia a iné).

Semenníky (testes) sú pohlavné žľazy, kde sa tvorí mužský pohlavný hormón testosterón, ktorý ovplyvňuje rast pohlavných orgánov, vznik druhotných pohlavných znakov a pohlavné správanie sa muža. Sú párovým orgánom dlhým 4-5 cm a širokým 2-3 cm, ktorý je počas vnútromaternicového vývinu chlapca uložený na dne brušnej dutiny. U dospelého muža sú uložené mimo brušnej dutiny – v miešku (scrotum), kde zostupujú až koncom vnútromaternicového vývinu.

Na ich povrchu je silný väzivový obal, od ktorého odstupujú priehradky rozdeľujúce vnútorný priestor semenníka na niekoľko častí. V jednotlivých oddieloch semenníka sú mnohonásobne stočené semenotvorné kanáliky, ktoré sa pri zadnom okraji semenníka spájajú a spoločne vyúsťujú do kanálika nadsemenníka. Ich úlohou je tvorba spermií. Obsahujú aj Sertoliho bunky ovplyvňujúce dozrievanie spermatických buniek.

O produkciu testosterónu sa starajú tzv. Leydigove bunky umiestnené vo väzive medzi semenotvornými kanálikmi.

## Ženské pohlavné žľazy
U žien sa pohlavné hormóny tvoria vo vaječníkových folikuloch a žltom teliesku, vo vaječníkoch. Počas tehotenstva sa tieto hormóny tvoria v plodovom koláči. Sú to hormóny:
*Estrogén: tento hormón je zodpovedný za vznik sekundárnych pohlavných znakov počas puberty (napríklad zväčšenie poprsia a iné).
*Progesterón: jeho hladina sa zvyšuje počas menštruácie, počas tehotenstva zabezpečuje pripravenosť sliznice maternice a prsných žliaz.
Oba pripravujú prsné žľazy na produkciu mlieka a spolu s luteinizažným hormónom vyvolávajú hrubnutie maternice.

## Referencie

Kategória:Endokrinný systém
Kategória:Pohlavné rozmnožovanie
Prištítne teliesko

**Prištítne telieska** (lat. *glandulae parathyreoidae*) sú dva páry malých žliaz s vnútorným vylučovaním. Sú umiestnené na zadnej strane štítnej žľazy. Tvoria parathormón (PTH), ktorý zvyšuje hladinu vápnika v krvi, tým že ho uvoľňuje z kostí (aktivuje osteoklasty, ktoré rozrušujú kosti) a podporuje vstrebávanie vápnika v tenkom čreve, obmedzuje jeho vylučovanie v obličkách. Týmto procesmi udržuje stálu hladinu vápnika v krvi a mimobunkových tekutinách.

**Hyperfunkcia**: odvápňovanie kostí a následné ukladanie vápnika v mäkkých tkanivách ako sú obličky, srdce.

**Hypofunkcia**: v krvi je nedostatok vápnika, čo spôsobuje kŕče a svalové zášklby.

Kategória:Endokrinný systém
Nadoblička

náhľad|Ľudská oblička s nadobličkou pod číslom jedna
**Nadobličky** () sú párové žľazy s vnútorným vylučovaním. Sú tvorené z dvoch funkčne odlišných častí, z kôry a drene.

## Funkcia nadobličiek
Dreňová časť je premenené nervové ganglium, tvoria sa v nej antagonistické hormóny
* epinefrín (adrenalín)
* norepinefrín (noradrenalín)

V kôre nadobličiek sa tvoria hormóny zodpovedné za metabolizmus anorganických a organických látok. Sú to napríklad
* aldosterón - zvyšuje množstvo sodíka a vody v krvi ich spätnou resorpciou z obličkových kanálikov
* kortizón (hydrokortizón alebo kortizol) - zvyšuje odolnosť voči stresu, zrýchlením štiepenia živín, taktiež zmierňuje zápalové procesy
* glukokortikoidy - ovplyvňujú metabolizmus bielkovín, zvyšujú odolnosť organizmu proti stresu, ovplyvňujú metabolizmus sacharidov, tlmia alergické procesy, zasahujú do metabolickej premeny tukov

## Iné projekty

Kategória:Endokrinný systém
Detská žľaza

náhľad|Detská žľaza

**Detská žľaza** alebo **týmus** (lat. *thymus*; gr. *thymos* = duša) je zaradzovaná medzi primárne orgány lymfatického systému a je uložená v hrudnom koši. V týmuse dochádza k dozrievaniu T-lymfocytov. 

## Umiestnenie a stavba
Týmus je uložený v hrudníku vpredu za hrudnou kosťou, pred priedušnicou. Jeho veľkosť sa mení s vekom, najväčší je v detstve, od puberty dochádza k jeho postupnému zániku a nahradzovaniu tukovým tkanivom. U detí siaha približne od štítnej žľazy až k srdcu, u dospelých je malý a má nepravidelný tvar.

Týmus sa skladá z dvoch asymetrických lalokov v tvare trojbokých pyramíd, ktoré sú v dolnej časti spojené väzivom. Ľavý lalok býva o niečo väčší ako pravý. Žľaza je na pohmat mäkká, pružná, hubovitej konzistencie. Povrch týmusu je krytý väzivovou blanou - *capsula thymi*. Z puzdra prenikajú do detskej žľazy priehradky, ktoré ju rozdeľujú na menšie laloky a lalôčiky. Lalôčiky sú tvorené po obvode tmavšou kôrou (*cortex*) a vo vnútri sa nachádza svetlejšia dreň (*medulla*). Lalôčiky nie sú od seba celkom oddelené blanou a ich dreň je prepojená tzv. centrálnym pruhom, v ktorom sa nachádzajú cievy týmusu.

Tkanivo týmusu tvoria bunky usporiadané do siete - retikulárny sieťovitý epitel. V očkách tohoto epitelu sa zachytávajú T-lymfocyty - thymocyty, ktoré tvoria až 90 % hmotnosti detskej žľazy. V kôre lalôčikov sa nachádzajú najmä tieto *T lymfocyty*, v dreni sa nachádzajú iné bunky imunitného systému, *lymfoblasty* a *makrofágy*. Okrem toho sú v dreni ešte *[[Hassalove telieska]]*, ktorých funkcia nie je celkom jasná.

## Funkcie detskej žľazy
Hlavnou funkciou týmusu je dozrievanie a diferenciácia T-lymfocytov. V kostnej dreni vznikajú tzv. pre-T-lymfocyty (alebo pro-thymocyty), ktoré sa krvou presúvajú do týmusu a v ňom pôsobením rôznych molekúl dozrievajú na imunokompetentné T lymfocyty, teda lymfocyty schopné brániť organizmus. Tieto bunky nazývame aj *naivné* T-lymfocyty, pretože sa ešte nestretli s antigénmi. Naivné T-lymfocyty  vystupujú z týmusu do krvi a osídľujú týmus dependentné oblasti (oblasti závislé od týmusu) v sekundárnych (druhotných) lymfatických orgánoch (slezina, lymfatické uzliny, lymfoidné tkanivá asociované so sliznicou - tzv. MALT, Payerove plaky, appendix (slepé črevo) a ďalšie). K aktivácii naivných T-lymfocytov dochádza po kontakte s cudzími antigénmi, ktoré sú im predkladané ''antigén-prezentujúcimi bunkami''.

Týmus tiež kontroluje lymfopoézu, teda rast, dozrievanie, diferenciáciu a získavanie imunokompetencie nielen v rámci týmusu, ale aj v ďalších lymfatických orgánoch. Tieto funkcie týmus zabezpečuje prostredníctvom hormónov, ktoré produkuje: *tymulínu, tymopoetínu, tymopentínu* a *tymozínov.* Súčasné štúdie naznačujú, že tieto hormóny pôsobia aj mimo týmusu na úrovni celého organizmu a môžu ovplyvňovať produkciu hormónov ostatných žliaz s vnútorným vylučovaním.

## Referencie


Kategória:Endokrinný systém
James Prescott Joule

**James Prescott Joule** [vyslov: džaul)] (* 24. december 1818, Salford, Spojené kráľovstvo – † 11. október 1889, Sale, Spojené kráľovstvo) bol anglický fyzik.

Joule študoval hlavne teplo, teplotu, energiu, termodynamiku a elektromagnetizmus.

Na jeho počesť bola jednotka práce, energie a tepla pomenovaná joule. Je autorom Joulovho zákona.

## Dielo
* *New theory of heat*, 1853

## Pozri aj
* Joulovo teplo

## Iné projekty

## Externé odkazy
* Classic papers of 1845 and 1847 at ChemTeam website 
* Joule's water friction apparatus 
* *[http://web.lemoyne.edu/~giunta/JOULE1.html Some Remarks on Heat and the Constitution of Elastic Fluids]*
* University of Manchester material on Joule  
* Joule Physics Laboratory  

Kategória:Anglickí fyzici
Kategória:Členovia Kráľovskej spoločnosti
Psychóza 4:48

***Psychóza 4:48*** je poslednou hrou Sarah Kane je po kompozičnej stránke jej najexperimentálnejšia. Predstavuje vyvrcholenie jej snahy o dokonalé spojenie formy a obsahu. Hra predstavuje obrovskú výzvu pre niekoho, kto ju chce realizovať na javisku. Počet hlasov nie je presne určený a je ponechaný na interpretáciu režiséra. Výrazné sú však najmä dva hlasy – hlas pacientky a hlas lekára.

## Dej

Hra pozostáva z fragmentov rozhovorov a vnútorných monológov. Postavy, ani jednotlivé repliky nie sú vôbec vyznačené. Forma hry naznačuje, čo sa asi stane s mysľou človeka, ktorý zažije psychický kolaps. Pevné hranice medzi realitou a predstavivosťou miznú. Hranice medzi snom a bdením a medzi sebou samým a vonkajším svetom sú zborené. Napriek tomu obsah hry je nadovšetko jasný.

Názov hry súvisí s časom 4:48, o ktorom sa hlas zmieňuje niekoľkokrát. O 4:48 je ľudská vôľa žiť vo svojom najnižšom bode: *O 4:48 / keď sa dostaví zúfalstvo / obesím sa / počúvajúc dych môjho milenca.* 4:48 ráno je ten čas, keď hlas z hry prežíva hodinu čistej mysle. V akomkoľvek inom čase, stráca schopnosť dotknúť sa samého seba – blúzni. A práve vtedy všetci ostatní ju považujú za zdravú a normálnu? Vzniká teda otázka: Kto má právo rozhodovať o tom, čo je normálne a čo nie?	

Dej hry sa z veľkej časti odohráva v samotnej mysli hlavnej postavy, prípadne v ambulancii psychiatra. Hra bola napísaná v štádiu ťažkej depresie a už po skúsenostiach s liečbou psychiatrov. V hre sa nachádzajú útržky zo sedení, ale aj z chorobopisu pacientky – uvádza sa tu jej stav, naordinované lieky, ich dávkovanie a ich vplyv na konanie pacientky.

Hra je plná smútku, beznádeje a hnevu: *Jebem ťa! Jebem ťa! Jebem ťa preto, že ma odmietaš a preto, že tu nikdy nie si, jebem ťa preto, že kvôli tebe sa cítim mizerne, jebem ťa preto, že si zo mňa vysal všetok skurvený život a lásku, jebem svojho otca predože mi skurvil celý môj žviot a jebem svoju matku preto, že ho nikdy neopustila a zo všetkých najviac jebem teba, Bože, pretože si ma stvoril aby som milovala niekoho, kto neexistuje. Jebem ťa! Jebem ťa! Jebem ťa!*

Hlavná postava pociťuje odpor voči pokryteckosti lekárov a ich falošnému súcitu. Znechutenie zo sveta okolo nej a túžbu umrieť charakterizuje slovami: *Nič nemôže upokojiť môj hnev. A nič nemôže obnoviť moju vieru. Toto nie je svet, v ktorom si prajem žiť.*

Láska pre ňu znamená všetko, je schopná pre ňu čokoľvek urobiť, len aby o ňu neprišla (*Vyrežte mi jazyk / vytrhajte mi vlasy / odseknite mi údy / ale nechajte mi moju lásku / radšej by som prišla o nohy / vytrhala si zuby / a vypichla oči / než stratila svoju lásku*). Je sklamaná z lásky, pretože nikdy nenašla človeka, ktorého by mohla milovať. Nenávidí svet a Boha, pretože ju stvoril, aby milovala človeka, ktorý sa nenarodil. Cíti sa prázdna, ako by sa zmysel jej života nikdy nenaplnil.

Alebo hľadal hlas v hre celý život sám seba a nikdy sa nenašiel? *Som to ja, koho som nikdy nestretla, koho tvár je nalepená na spodnej strane mojej mysle.* Hra *Psychóza 4:48* bola uvedená 16 mesiacov po autorkinej samovražde.

Kategória:Divadelné hry
Herbert George Wells

**Herbert George Wells** (* 21. september 1866, Bromley, Spojené kráľovstvo – † 13. august 1946, Londýn  ), bol anglický spisovateľ. Spolu s francúzskym spisovateľom Julesom Verneom je nazývaný "otec science fiction". Pôvodným povolaním bol chemik.

Spolu s G. B. Shawom založil Fabiánsku spoločnosť, ktorá šírila teóriu fabiánskeho socializmu. Tzn., že pomocou postupných reforiem zanikne kapitalizmus a vznikne socializmus.

Je po ňom nazvaný kráter H.&nbsp;G.&nbsp;Wells na odvrátenej strane Mesiaca.

## Dielo
Jeho tvorbu ovplyvnil Jules Verne a T. H. Huxley. Jeho diela sú sociálno vedecké utópie, do ktorých sa výrazne premietli jeho socialistické názory. Možno ich označiť za kolektivistické diela.

### Sci-fi
* 1895 - *[[Stroj času (román)|Stroj času]]* (*The Time Machine*)
* 1896 - *The Island Of Dr. Moreau*
* 1897 - *[[Neviditeľný (román)|Neviditeľný]]* (*The Invisible Man*)
* 1898 - *[[Vojna svetov (román)|Vojna svetov]]* (*The War of the Worlds*)
* 1901 - *[[Prví ľudia na Mesiaci]]* (*The First Men on the Moon*)

### Romány
* 1909 - Tono-Bungay (Tono-Bungay)
*  1910 - *[[Príbeh pána Pollyho]]* (*The History of Mr. Polly)*

### Po slovensky
* 1943 - *[[Prví ľudia na Mesiaci]]* (*The First Men on the Moon*)
* 1959 - *[[Príbeh pána Pollyho]]* (*The History of Mr. Polly*)
* 1984 - *[[Vojna svetov (román)|Vojna svetov]]* (*The War of the Worlds*)
* 1987 - Tono-Bungay (Tono-Bungay)
* 1988 - *[[Neviditeľný (román)|Neviditeľný]]* (*The Invisible Man*)
* 2003 - *[[Stroj času (román)|Stroj času]]* (*The Time Machine*)

## Referencie


## Iné projekty

## Externé odkazy

* 
* Záznam rozhovoru Wellsa so Stalinom

Kategória:Britskí spisovatelia
Kategória:Britskí spisovatelia science-fiction
Kategória:Britskí spisovatelia románov
Kategória:Spisovatelia poviedok
Kategória:Absolventi Imperial College London
Ján Horárik

náhľad|Hrob Jána Horárika (pochovaný je v hrobke svojej rodiny) v banskobystrickom evanjelickom cintoríne
**Ján Horárik** (* 19. máj 1808, Bánovce nad Bebravou – † 20. máj 1864, Banská Bystrica) bol slovenský rímskokatolícky kňaz a filozof, väčšinu života pôsobiaci v dnešnom Maďarsku. Vo svojich filozofických prácach sa opieral o Ludwiga Feuerbacha.

## Rodina
* otec: Tomáš Horárik
* matka: Katarína rod. Rakytková 

## Život
Narodil sa v Bánovciach nad Bebravou, mal šesť súrodencov. Jeho otec bol súkenníkom. Študoval na nitrianskom gymnáziu, kde sa naučil po latinsky a po maďarsky. Od roku 1827 študoval na ústrednom katolíckom seminári v Pešti, kde sa naučil po nemecky a neskôr po francúzsky a anglicky. Tu sa stal spoluzakladateľom *Maďarskej bohosloveckej rečovej spoločnosti*.

V seminári bol Horárik do roku 1829, potom odišiel do Nitry, na Turíce, kde bol v roku 1831 vysvätený. Profesor teológie na seminári v Nitre, kňaz vo Veľkých Uherciach a v Nitrianskom Pravne. V roku 1837 opustil pastoračnú činnosť a odišiel do Pešti, kde pôsobil ako súkromný vychovávateľ. Od roku 1845 žil v Nemecku, neskôr sa vrátil do Uhorska.

V roku 1848 pracoval ako žurnalista v Zerffiho časopise *Der Ungar*. Keď sa tento časopis stal vládnym orgánom, prešiel do časopisu *Der 14. April*, súčasne bol stálym spolupracovníkom  radikálneho časopisu *Március tizenötödike* a prispieval aj do slovenského vydania časopisu *[[Priateľ ľudu (1848 – 1849)|Prjateľ ľudu]]*, ktorý vychádzal až do mája 1849. Bol aktívnym účastníkom revolučných udalostí v rokoch 1848 - 1849. Neskôr bol prenasledovaný a nesmel publikovať. To ho nezastavilo a začal publikovať pod menami iných osôb. Venoval sa písaniu príbehov z histórie, do ktorých vpasoval svoje názory a v metaforách hovoril o súčasnosti. Z toho obdobia je i jeho myšlienka:
: *Ak je človek bigotne nacionalistický alebo bigotne veriaci, je schopný podlých činov - bez toho, aby sa jeho svedomie ozvalo, ba dokonca s tým presvedčením, že koná veľkú, vznešenú službu národu, či Bohu.*

Horárik v priebehu svojho života vystúpil z katolíckej cirkvi. V dokladoch si písal evanjelické vyznanie, lebo v tom čase musel byť zapísaný ako príslušník niektorej z cirkví. Písal knihy, ktoré cirkev kritizovali. Pokladá sa za humanistického učenca, vystupujúceho z pozície takzvanej skutočnej humanity demystifikovanej ľudskej lásky, až na prah antropologického realizmu. V Banskej Bystrici sa zaslúžil o rozvoj astronómie.

Pochovaný je v Banskej Bystrici.

## Dielo
* *Boj s hierarchiou a cirkvou v rokoch 1841-1845,* s předmluvou Jaroslava Dubnického, Bratislava: Vydavateľstvo SAV (1953)
* vlastné filozofické názory zhrnul do práce *Filozofický systém*, ktorú odovzdal  UAV, kde sa však stratila

## Literatúra
* Slovenský biografický slovník

## Externé odkazy
* 

Kategória:Narodenia v 1808
Kategória:Úmrtia v 1864
Kategória:Maďarskí filozofi
Kategória:Slovenskí filozofi
Kategória:Osobnosti z Bánoviec nad Bebravou
Kategória:Slovenskí rímskokatolícki kňazi
Pot (tekutina)

**Pot** (lat. sudor, hidros) je tekutina produkovaná v potných žľazách.

Pot obsahuje cca. 98% vody, zvyšok tvoria NaCl (chlorid sodný), močovina, kreatinín, kyselina mliečna a močová, amoniak a mastné kyseliny. Má hustotu okolo 1002-1010 kg/m3 a za fyziologických okolností sa denne vylúči 1l potu. V dôsledku tvorby potu je koža vláčna a stále vlhká, pot sa neustále odparuje. Veľké potné žľazy majú zvláštnu stavbu a niektoré z nich vylučujú látky, ktoré sa od potu značne odlišujú a majú veľký obsah aromatických látok, Sú hlavnou príčinou špecifického zápachu človeka.

## Iné projekty

Kategória:Koža
Ivanka

**Ivanka** môže byť
* obec Ivanka pri Dunaji
* obec Ivanka pri Nitre
* príslušník šľachtického rodu Ivankovcov
* zdrobnenina krstného mena Ivana
Mark Ravenhill

**Mark Ravenhill** (* 7. júna 1966, Haywards Heath, Anglicko) je anglický dramatik. Spolu so Sarah Kane je považovaný za jedného z priekopníkov nového štýlu písania v anglickej dráme, označovaného aj ako cool dráma.

## Život a tvorba
*Enfant Terrible* britskej divadelnej scény sa narodil v roku 1966 v Sussexe, kde prežil aj svoje šťastné a bezproblémové detstvo. Na strednej škole bol členom dramatického krúžku a po jej ukončení študoval angličtinu a drámu na univerzite v Bristole. Živil sa ako režisér na voľnej nohe a učiteľ. Pracoval aj ako scenárista jedného anglického televízneho seriálu BBC, neskôr, však bol jeho seriál stiahnutý z televíznych obrazoviek.

V roku 1996, rok po uvedení Kaneovej hry *[[Spustošení]]*, sa dostal do všeobecného povedomia britskej verejnosti svojou debutovou hrou *Nákupy a jebačky* *(Shopping & Fucking)*. Hra spôsobila škandál už len svojím názvom, nehovoriac o jej samotnom obsahu. Názov však v sebe dokonale pojíma obe témy hry – sex a konzumná spoločnosť. Napriek kontroverznej téme a ešte kontroverznejšiemu spracovaniu, boli kritické ohlasy veľmi pozitívne. 

Ravenhill ďalej experimentoval s klasickými textami. Výsledkom experimentov bolo voľné prepracovanie mýtu o Faustovi v diele *Faust (Faust je mŕtvy)* *(Faust (Faust is Dead))*, v ktorom zobrazil človeka strateného uprostred sveta médií, internetu a virtuálnej reality. 

Nasledovala *Kabela* (Handbag) rozprávajúca dva rozdielne príbehy vymedzené priestorovo i časovo. Jeden týkajúci sa súčasného spôsobu rodičovstva v bizarnej homosexuálno-lesbickej štvorici a príbeh klasiky Oscara Wildea *[[Je dôležité mať Filipa]]*. Za hru *Kabela* bol v roku 1998 ocenený cenou Evening Standard pre najsľubnejšieho dramatika. *Niekoľko obscénnych momentiek* (Some Explicit Polaroids) je považovaná za akési voľné pokračovanie *Shopping & Fucking*. Poslednou Ravenhillovou produkciou je muzikálový príbeh z prostredia homosexuálneho kabaretu *Mother Clap’s Molly House*. Homosexualita je jednou z Ravenhillových frekventovaných tém, sám je HIV pozitívny homosexuál.

## Diela
* *Shopping & Fucking* (1996)
* *Faust (Faust je mŕtvy)* (1997)
* *Kabela* (1998)
* *Niekoľko obscénnych momentiek* (1999)
* *Mother Clap's Molly House* (2001)
* *Totally Over You* (Úplne nad tebou) (2004)
* *Produkt* (2005)

## Externé odkazy
* Mark Ravenhill: Shopping & Fucking - Vydavateľstvo Drewo a srd 
* Mark Ravenhill: Faust (Faust je mŕtvy) - Vydavateľstvo Drewo a srd 
* Mark Ravenhill: Kabela/Niekoľko obscénnych momentiek - Vydavateľstvo Drewo a srd 

* úryvok - Mark Ravenhill: Shopping & Fucking - Vydavateľstvo Drewo a srd 

Kategória:Narodenia v 1966
Kategória:Anglickí dramatici
Kategória:Britské LGBT osobnosti
Vývoj počtu obyvateľov Frankfurtu nad Mohanom

Počet obyvateľov Frankfurtu nad Mohanom na práve platnom území. Výsledky sčítania ľudu (1) alebo úradné odhady štatistických úradov resp. samotnej mestskej správy.

## Tabuľka a graf
thumb|right|400px|Vývoj počtu obyvateľov Frankfurtu nad Mohanom

1 sčítanie ľudu
2 po korekciách

Kategória:Frankfurt nad Mohanom
New Haven (Connecticut)

right|thumb|New Haven

**New Haven** je druhé najväčšie mesto v štáte Connecticut v USA. K 1. júlu 2007 tu žilo 123 932 obyvateľov.
New Haven je často zaraďované do oblasti spadajúcej pod New York.

Mesto býva prezývané **the Elm City** (Brestové mesto), pretože v minulosti sa v meste nachádzalo veľa brestov. V meste sídli Yale University. Považuje sa za prvé plánované mesto v USA (založené v roku 1638).

## Osobnosti mesta
* Charles Goodyear (* 1800 – † 1860), chemik, objaviteľ vulkanizácie kaučuku
* Willard Gibbs (* 1839 – † 1903), matematik, fyzik, chemik a vedecký publicista, zakladateľfyzikálnej chémie a vektorovej analýzy
* Paul Hindemith (* 1895 - † 1963), nemecký violista, dirigent a hudobný skladateľ
* George Akerlof (* 1940), ekonóm, nositeľ Nobelovej ceny
* Alfred Goodman Gilman (* 1941), farmakológ, nositeľ Nobelovej ceny za fyziológiu alebo medicínu 
* Vinton G. Cerf (* 1943), matematik a informatik označovaný za „otca internetu“.
* George W. Bush (* 1946), 43. prezident USA
* Jill Eikenberry (* 1947), herečka
* Michael Bolton (* 1953), spevák a skladateľ 
* Lawrence Summers (* 1954), ekonóm a profesor, bývalý hlavný ekonóm Svetovej banky a minister financií USA
* Madeline Rose Zimová (* 1985), herečka

## Partnerské mestá
*  Afula, Izrael
*  Amalfi, Taliansko
*  Avignon, Francúzsko
*  Freetown, Sierra Leone
*  Huế, Vietnam
*  León, Nikaragua
*  Tchaj-čung, Taiwan

## Referencie


## Iné projekty

## Externé odkazy
* Oficiálna stránka 


Kategória:Mestá v Connecticute
Kategória:Prístavné mestá v USA
Kategória:Metropolitná oblasť New York
Leukémia

**Leukémia** je zhubné ochorenie krvi, pri ktorom dochádza v kostnej dreni k množeniu a hromadeniu bielych krviniek a hlavne ich nezrelých foriem. Tieto bunky postupne obsadzujú priestory v kostnej dreni a potláčajú normálnu krvotvorbu. Je najčastejším druhom rakoviny u detí vo vyspelom svete. 
Pri leukémii sa pacient cíti unavený a chudne. Medzi ďalšie príznaky patrí: bledosť, únava, dýchavičnosť, tlak a pocit plnosti v nadbrušku, chudnutie, zvýšená krvácavosť (napríklad časté krvácanie z nosa) a zväčšenie sleziny. 

## Delenie
### Podľa pôvodu nádorových buniek
* lymfocytárna leukémia - postihuje lymfocyty
* myeloidná leukémia - postihuje granulocyty a monocyty

### Podľa priebehu
Leukémie a malígne lymfómy – začiatok choroby je v bunkovej mutácii; vzniká základ pre vývoj malígneho klonu s abnormálnou rastovou rýchlosťou. 
Akútna lymfoblastická leukémia – malígne množenie sa lymfoidných buniek, ktoré sú v rôznom štádiu zrelosti. Príznaky choroby sa objavujú po 2 – 6 týždňoch. Dieťa je bledé, unavené. S postupom ochorenia sa zväčšujú lymfatické uzliny, pečeň a slezina. Je sklon ku krvácaniu do kože a slizníc, krvácaniu z nosa.

## Liečba
Leukémia sa lieči kombináciou cytostatickej a hormonálnej liečby, rádioterapie a transplantácie kostnej drene pokrvného príbuzného. Cieľom je zastaviť leukemický proces, zlikvidovať leukemické bunky a obnoviť krvotvorbu.

## Iné projekty

Kategória:Nádorové choroby
Vlad II.

thumb|right|Vlad II. Dracul
**Vlad II. Dracul** alebo **Vlad II.** (* 1390 – † 1447) bol knieža Valašského kniežatstva a vazal uhorského kráľa Žigmunda Luxemburského. Svoju prezývku *Dracul* (po slovensky: *drak*) dostal vďaka príslušnosti k rytierskemu Dračiemu rádu, kam ho prizval uhorský kráľ.

Bol nemanželským synom Mirceu I. Starého. Vyrastal na dvore Žigmunda Luxemburského, ktorý ho v roku 1431 vymenoval za guvernéra Sedmohradska, kde sa v tom istom roku narodil aj jeho syn Vlad III.. Vlad II. ašpiroval na valašský trón, ktorý sa mu v roku 1436 podarilo obsadiť s pomocou Uhorska a zosadiť z neho Alexandra I. Aldeu, svojho nevlastného brata.

O rok neskôr (1437) bol prinútený uznať kontrolu Osmanov nad svojím územím a v roku 1438 spoločne s ním napadol Uhorsko. Počas jeho krátkej neprítomnosti na tróne Valašského kniežatstva zavinenej zajatím a uvrhnutím do väzenia v Konštantínopole, ho na tróne na rok (1442) vystriedal jeho syn Mircea II..

Bol zavraždený na objednávku Vladislava II. v roku 1447, ktorý dal zavraždiť aj jeho syna Mirceu II. v roku 1446.

## Deti
: **Z prvého manželstva:**
* Mircea II. - vládca Valašského kniežatstva v rokoch 1442 a 1481
* Vlad III. Tepeş - vládca Valašského kniežatstva v rokoch 1448, 1456 - 1462 a 1476
: **Z druhého manželstva:**
* Vlad IV. Monach - vládca Valašského kniežatstva v rokoch 1481 a 1482 - 1495
* Radu III. Pekný - vládca Valašského kniežatstva v rokoch 1462 - 1473, 1473 - 1474 a 1474 - 1475

## Iné projekty

Kategória:Vládcovia Valašska
Kategória:Narodenia v 1390
Kategória:Úmrtia v 1447
Klub Bystríkov

**Klub Bystríkov** je občianske združenie občanov Slovenska s krstným menom Bystrík.

## Ciele klubu
Cieľom Klubu Bystríkov je propagovať, rozširovať a zviditeľňovať meno krstné Bystrík, ktoré malo v januári 2007 podľa údajov z centrálnej evidencie obyvateľstva v Banskej Bystrici 356 žijúcich osôb. Poslaním Klubu Bystríkov je tiež vyzdvihnutie osobnosti svätého Bystríka a oboznámenie širokej verejnosti s jeho životom.

Klub Bystríkov realizuje svoj program spoločnými kultúrnymi, spoločenskými, náučnými a mediálnymi aktivitami v miestnych a regionálnych podmienkach. Podnetom pre vznik Klubu Bystríkov bola najmä skutočnosť výnimočnosti a zriedkavosti tohto mena.

## Vedenie klubu
*Bystrík Bugan - predseda
*Bystrík Režucha - čestný predseda v rokoch 2000 až 2012
*Bystrík Hollý -  podpredseda

## Spolok svätého Bystríka
V rámci Klubu Bystríkov pôsobí tiež Spolok svätého Bystríka, ktorý sa snaží o prehĺbenie úcty k nitrianskemu biskupovi a mučeníkovi - svätému Bystríkovi, ktorý žil v 11. storočí.

## Externé odkazy
* oficiálna stránka Klubu Bystríkov
* Spolok svätého Bystríka

Kategória:Občianske združenia na Slovensku
Kategória:Organizácie založené v 2000
Hardvér

**Hardvér** (kodifikovaný tvar; nekodifikované a staršie tvary: **hardware**, **hardver**; staršie názvy: **technické vybavenie počítača**, **technické vybavenie**, ** technické prostriedky (počítača)**, **technika počítača**, **konštrukčné prvky počítača**; ; skratka **HW, hw**) je fyzická stránka (t. j. všetky hmotné - čiže tzv. technické - komponenty) počítača a jeho doplnkov (periférií a komunikačných prostriedkov). Opakom je softvér.

V počítačoch typu PC hardvér zahŕňa okrem iného tieto hlavné prvky:
* základná doska s mikroprocesorom
* zbernica
* operačné pamäte
* radičе diskových pamätí
* zdroj hodinových impulzov
* grafická karta
* komunikačné karty
* zdroj napájania
* monitor
* klávesnica
* tlačiareň

## Referencie

## Pozri aj
* Počítač
* Osobný počítač
* Vstupné zariadenie
** Počítačová klávesnica
** Myš
** trackball
** touchpad
** Dotyková obrazovka
** tablet
** svetelné pero 
** joystick
** gamepad
** skener
* Výstupné zariadenie
** Obrazovkový monitor
** Monitor LCD
** Tlačiareň (hardvér)
* Počítačová skriňa
* Zdroj (počítač)
* Matičná doska
* Procesor
* Operačná pamäť
* Pevný disk
* Optická mechanika
* Disketová mechanika
* Grafická karta
* Rozširujúca karta
* Sieťová karta
* Zvuková karta

## Iné projekty
Liečba

**Liečba** (iné názvy: **terapia, liečenie, medikácia**; zo ) je zámerné odstraňovanie choroby, čoho následkom je vylepšenie celkovej zdravotnej úrovne živého organizmu. Terapia je predmetom terapeutiky.

*Kauzálna terapia* je zameraná na príčinu ochorenia a podmienky, ktoré ju spôsobujú. V prípade, keď nie je známa príčina, sú zmierňované príznaky ochorenia - *symptomatická terapia*.

Liečba zahŕňa celkové opatrenia (pokoj, diéta, príjem tekutín, teplo).

## Delenie terapie

Podľa invazívnosti:
* chirurgická (radikálna),
* nechirurgická (konzervatívna).

Podľa ovplyvnenia ochorenia:
* príčinná (kauzálna),
* liečba príznakov (symptomatická).

Podľa použitých prostriedkov:
* chirurgická,
* farmakoterapia,
* fyzikálna terapia,
* rádioterapia,
* a iné.

Kombinácia rôznych liečebných metód u pacienta sa nazýva komplexná terapia.

## Iné projekty

## Zdroj
* 


Kategória:Medicína
Kategória:Medicínska chémia
František Hečko

[thumb|200px|Hrob na [Národný cintorín|Národnom cintoríne v Martine]]

**František Hečko** (pseudonymy **Rastislav Zvončiansky**, **Elena Rubačová**, **Marek Habdža**, **Štefan Čulek** a i.) (* 10. jún 1905, Suchá nad Parnou – † 1. marec 1960, Martin) bol slovenský básnik, prozaik, redaktor a publicista, manžel slovenskej spisovateľky Márie Jančovej. Je básnikom a prozaikom slovenského sedliactva.

## Životopis
Narodil sa ako najstarší syn v rodine malého sedliaka a vinohradníka v Suchej nad Parnou. Študoval vo vinohradníckej škole v Modre, v Bratislave, na strednej pôdohospodárskej v Košiciach a vo vyššej družstevnej škole v Prahe. Pracoval na veľkostatku a na Ústrednom družstve v Bratislave, neskôr bol redaktorom viacerých novín a časopisov (Hospodársky obzor, Roľnícke noviny a i.). Po ukončení 2. svetovej vojny pracoval ako ľudovovýchovný referent a redaktor časopisov a edícií vychádzajúcich v Matici slovenskej (Matičné čítanie, Praktická knižnica Matice slovenskej  a iné) a napokon i ako šéfredaktor Matičného čítania. Pôsobil tiež vo Zväze slovenských spisovateľov a v rokoch 1954 – 1956 sa stal tiež jeho predsedom. Často sa sťahoval (Vozokany, Veľké Leváre, Bernolákovo, Martin, Bratislava, a iné). Pochovaný je na Národnom cintoríne v Martine.

## Tvorba
Svoje prvé literárne diela (poéziu i prózu) začal publikovať v časopisoch (Mladé prúdy, Svojeť, LUK, Slovenské pohľady, Tvorba, Elán a i.). Je autorom básní so sociálnymi motívmi, intímnej lyriky a sociálnych románov, tematicky čerpajúcich z prostredia dediny a z obdobia druhej svetovej vojny. Venoval sa tiež publicistickej činnosti s národohospodárskou a kultúrnovýchovnou tematikou. Svojou tvorbou sa radí k literárnemu smeru socialistický realizmus.

## Diela
### Poézia
*1931 – *[[Vysťahovalci]]*, zbierka časopisecky vydaných básní
*1942 – *[[Na pravé poludnie]]*, zbierka básní
*1946 – *[[Slovanské verše]]*, zbierka básní

### Romány
*1948 – *[[Červené víno (román)|Červené víno]]*
*1951 – *[[Drevená dedina]]*
*1958 – *[[Svätá tma]]*, nedokončený román (vyšiel len 1. diel a torzo 2. dielu)

### Publicistické diela
*1940 – *[[Družstevné výstupy]]* (vydané pod pseudonymom Štefan Čulek)
*1941 – *[[Družstevné články a skúsenosti]]*
*1942 – *[[Dozorný výbor v úverovom družstve]]*
*1943 – *[[Babka k babce, budú kapce]]*
*1953 – *[[Moskva – Leningrad – Jasná Poľana]]*, cestopisné reportáže zo študijného pobytu v ZSSR
*1953 – *[[Od veršov k románom]]*, autobiografické dielo
*1956 – *[[Fejtóny]]*, výber publicistickej tvorby
*1961 – *[[Prechádzky po kraji]]*, výber z fejtónov

## Referencie

## Iné projekty

## Externé odkazy
* František Hečko na osobnosti.sk

Kategória:Narodenia v 1905
Kategória:Úmrtia v 1960
Kategória:Slovenskí spisovatelia
Kategória:Slovenskí prozaici
Kategória:Slovenskí básnici
Kategória:Osobnosti zo Suchej nad Parnou
Kategória:Pochovaní na Národnom cintoríne v Martine
Etiópska katolícka cirkev

**Etiópskokatolícka cirkev** alebo **Etiópska katolícka cirkev** (v minulosti nazývaná aj **Etiópsko-eritrejská katolícka cirkev**) je jednou z východných katolíckych cirkví. Je teda súčasťou Katolíckej cirkvi, uznáva za svoju hlavu rímskeho pápeža a jej vierouka je identická s rímskokatolíckou. Pri bohoslužbách však, podobne ako ostatné východné katolícke cirkvi, nepoužíva rímsky obrad, ale jeden z východných obradov. V prípade Etiópskokatolíckej cirkvi je ním etiópsky obrad, takmer identický s tým, v ktorom slávi bohoslužby Etiópska ortodoxná cirkev, Eritrejská katolícka cirkev i Eritrejská ortodoxná cirkev.

## História
Etiópskokatolícka cirkev vznikla vďaka činnosti katolíckych misionárov v 19. a 20. storočí, ktorým sa podarilo získať pre úniu s Katolíckou cirkvou časť duchovenstva i veriacich Etiópskej ortodoxnej cirkvi. Etiópskokatolícka hierarchia na čele s arcibiskupom - metropolitom Addis Abeby bola ustanovená v roku 1961.

## Počet členov a geografické rozšírenie
V súčasnosti má Etiópskokatolícka cirkev 225 224 členov (2005). Väčšina z nich žije v Etiópii a Eritrei, niekoľko komunít existuje aj v Európe a USA. Etiópskokatolíckej cirkvi patrí aj kostol svätého Štefana na území Vatikánu. V roku 2015 sa z nej vyčlenila Eritrejská katolícka cirkev ako samostatná cirkev sui iuris.

## Štruktúra a hierarchia

Etiópska katolícka cirkev je metropolitnou cirkvou sui iuris, na jej čele stojí arcibiskup - metropolita Addis Abeby, ktorým je v súčasnosti Berhane-Jesus Demerew Surafiel (nar. 1948). V roku 2005 mala Etiópskokatolícka cirkev celkovo 9 biskupov, 594 kňazov a 185 farností. Po vyčlenení Eritrejskej cirkvi (2015) má štyri eparchie s nasledovnou štruktúrou: 

* Metropolitná archieparchia Addis Abeba - arcibiskup Berhaneyesus Demerew Surafiel (1948)
** Eparchia Adigrat - biskup Tesfasellassie Medhin (1953)
** Eparchia Bahir Dar - Dessie - biskup Lisane-Christos Matheos Semahun (1959)
** Eparchia Emdeber - biskup Musie Ghebreghiorghis (1949)

## Referencie


## Externé odkazy
* Katolícka cirkev v Etiópii 

Kategória:Kresťanstvo v Etiópii
Kategória:Kresťanstvo v Eritrei
Kategória:Etiópska katolícka cirkev
The Man Who Sold the World (album)

***The Man Who Sold The World*** je album anglického rockového hudobníka Davida Bowieho, vydaný v roku 1970 v Spojených štátoch a na jar v roku 1971 v Spojenom kráľovstve.

V čase nahrávania bol Bowie zaujatý skôr svojou novou manželkou - Angie než albumom samotným a tak boli všetky skladby naaranžované jeho spolupracovníkmi gitaristom Mickom Ronsonom a producentom Tonym Viscontim. Vďaka ich práci dostal album drsný, priam až heavy metalový zvuk, ktorý album odlišuje od svojho predchodcu *[[Space Oddity (album)|Space Oddity]]*.

Album vyšiel v niekoľkých rôznych obaloch. Americká verzia albumu mala na obale komiksový obrázok kovboja zobrazeného pred nemocnicou Cane Hill (kde bol umiestnený Bowieho nevlastný brat - Terry). Britská verzia mala na obale neslávnu fotografiu Davida v šatách ležiaceho na pohovke. Neskôr, v roku 1972 bol tento obal nahradený fotografiou Bowieho ako Ziggy Stardusta z koncertného vystúpenia. Tento obal sa zachoval aj v reedícii amaerickej spoločnosti Rykodisc v roku 1990. Pôvodná fotografia sa vrátila na obal albumu až v roku 1999.

Titulná skladba bola spopularizovaná v 90.rokoch najmä vďaka americkej skupine Nirvana, ktorá ju zaradila do svojho koncertného vystúpenia *[[MTV Unplugged In New York|MTV Unplugged]]* v roku 1994. 

## Zoznam skladieb
Autorom hudby a textov je David Bowie.

# „The Width of a Circle“ – 8:05
# „All the Madmen“ – 5:38
# „Black Country Rock“ – 3:32
# „After All“ – 3:51
# „Running Gun Blues“ – 3:11
# „Saviour Machine“ – 4:25
# „She Shook Me Cold“ – 4:13
# „The Man Who Sold the World“ – 3:55
# „The Supermen“ – 3:38

## Reedície
Album bol vydaný v dvoch reedíciách na CD, prvýkrát v roku 1991 americkým vydavateľstvom Rykodisc a obsahol dve ďalšie bonusové skladby. Druhýkrát vydala album spoločnosť EMI v roku 1999. Táto edícia bola digitálne remastrovaná a neobsahovala žiadne bonusové skladby. 

### Reedícia Rykodisc (1991)
# „Lightning Frightening“ (predtým nevydané) – 3:38
# „Holy Holy“ (1972) – 2:20
# „Moonage Daydream“ (1971 Arnold Corns Version) – 3:52
# „Hang on to Yourself“ (1971 Arnold Corns Version) – 2:51

## Hudobný personál
* **[[Hudobný producent|Producent]]**:
** Tony Visconti

* **[[Hudobník|Hudobníci]]**:
** David Bowie: vokály a gitara
** Mick Ronson: gitara
** Tony Visconti: basová gitara
** Mick ‘Woody’ Woodmansey: bicie
** Ralph Mace: syntetizátor

Kategória:Albumy Davida Bowieho
Kategória:Hudobné albumy z 1970
Kategória:Rockové hudobné albumy
Praplazy (Anapsida)

**Praplazy** alebo **anapsidy** (lat. *Anapsida*) je v tradičných systémoch veľký taxón (spravidla podtrieda) triedy plazy (Reptilia).

Zahŕňa druhy, ktoré sa vyznačujú absenciou spánkových otvorov v lebke a sklonom k vytváraniu telesného panciera. Praplazy okrem primitívnych foriem obyčajne zahŕňali aj korytnačky, podľa súčasných názorov ale patria korytnačky do taxónu diapsidy (hoci majú anapsidný typ lebky).

Podtrieda praplazy sa prvýkrát objavila koncom karbónu, pred približne 330 miliónmi rokov, pričom najväčší úspech dosiahla koncom permu (pred 270 až 250 miliónmi rokov), kedy ju okrem iných zastupovali veľké bylinožravé pareiasaury (Pareiasauria) a aj vodné mesosaury (Mesosauria).

## Referencie

## Pozri aj
* diapsidy
* synapsidy
* korytnačky

## Iné projekty
Corythosaurus

**Corythosaurus** bol 7 až 10 m. dlhý bylinožravý dinosaurus, dvojnohý a štvornohý ornitopód zo skupiny Lambeosaurinae. Na rozdiel od rodu Charonosaurus zastupoval v rámci tejto skupiny rody vysokým kosteným hrebeňom, ktorý bol z bokov sploštený (podobne ako napríklad u rodu Lambeosaurus). Známy je z kostí patriacich aspoň dvom desiatkam jedincov. Žil pred 77 až 76,5 miliónmi rokov, nájdený na západe Kanady a USA. Jediný druh je **Corythosaurus casuaricus**.

## Nález a druhy
thumb|left|Fosílna kostra s odtlačkami kože
Prvé fosílie tohto dinosaura objavil už v roku 1912 americký paleontológ Barnum Brown pri rieke Red Deer v lokalite, ktorá je dnes známa ako Park dinosaurov. Išlo o takmer kompletnú kostru so zachovanými odtlačkami kože. V roku 1916 tento exemplár spolu s inými fosíliami prepravovala kanadská loď *Mount Temple* do Británie, bola však potopená nemeckou loďou *SMS Möwe* a tak 75 miliónov rokov starý náklad sa ocitol na dne atlantického oceána, kde leží dodnes.

Pôvodne bolo opísaných sedem druhov rodu Corythosaurus: *C. casaurius*, *C. bicristatus*, *C. brevicristatus*, *C. excavatus*, *C. frontalis* a *C. intermedius*. Len jeden z nich je však dnes považovaný za platný - *C. casaurius*.

## Klasifikácia
Corythosaurus patrí do podčeľade Lambeosaurinae, do ktorej sú zahrnuté aj rody Olorotitan, Hypacrosaurus alebo Lambeosaurus, pre ktoré sú charakteristické pompézne hrebene či výrastky.  Najbližším príbuzným Corythosaura v rámci celej tejto podčeľade je zrejme rod Olorotitan.

## Opis
náhľad|vľavo|Odliatok lebky juvenilného jedinca
Corythosaurus dorastal do dĺžky 10 metrov a vážil asi 4 tony. Rovnako ako všetky hadrosaury, aj Corythosaurus mal rozšírený bezzubý zobák. V čeľustiach mal stovky husto rastúcich zubov, stavaných na prežúvanie tuhého rastlinného materiálu. Celkom bolo nájdených asi 20 lebiek tohto dinosaura.

Tento to pomerne hojný živočích bol vybavený na hlave polkruhovitým kosteným hrebeňom, ktorý bol, podobne ako u jeho príbuzných, dutý a napojený na dýchacie cesty. Takto slúžil na vydávanie hlasitých zvukov, ktorými komunikovali a udržovali kontakt medzi sebou členovia čriedy aj na kilometre, keď boli práve roztratení po krajine a neputovali. 

## Referencie

Kategória:Hadrosauridae
Kategória:Kriedové dinosaury
Kategória:Dinosaury zo Severnej Ameriky